সেলফি তুলতে কে না ভালবাসে? আর সেই সেলফি যদি হয় বন্ধুদের সঙ্গে তা হলে কথাই নেই। তবে আমি আপনি এমন ছবি তুললে শুধুমাত্র খান কয়েক লাইক নিয়েই ক্ষান্ত হই। তবে সেই সেলফি যদি আদরের ম্যাও পুষিটা তোলে তা হলে তো ভাবারই বিষয়।
সেলফিতে দেখা যাচ্ছে চার বন্ধুকে। সেলফি তুলেছে এক গুঁফো হুলো। একটু উঁচু গাছে উঠে সেলফি তুলেছে তার তিন সারমেয় বন্ধুকে সঙ্গে নিয়ে। ছবিটি কোথা থেকে কে এব‌ং কীভাবে আপলোড করেছে তা জানা যায়নি। তবে, আপাতত সোশ্যাল দুনিয়ায় এখন ভাইরাল এই সেলফি।
অনেকেই ছবির সত্যতা নিয়ে প্রশ্ন তুলছেন। কিন্তু, ঘটনা যাই হোক, এমন ইয়ারানা সেলফিতে ‘লাইক’ না-দিয়েও পারছেন না কেউ।